label_title: 1991-es cannes-i filmfesztivál
label_desc: A 44. Cannes-i Nemzetközi Filmfesztivál 1991. május 9. és 20. között került megrendezésre, Roman Polański francia filmrendező elnökletével. A hivatalos versenyprogramban 19 nagyjátékfilm és 11 rövidfilm szerepelt; az Un certain regard szekcióban 20, míg versenyen kívül 7 alkotást vetítettek. A párhuzamos rendezvények Kritikusok Hete szekciójában 8 egész estét betöltő és 7 rövidfilmet mutattak be, a Rendezők Kéthete elnevezésű szekció keretében pedig 17 nagyjátékfilm és egy kisfilm vetítésére került sor. A filmes seregszemlén 25 ország 18 335 filmese jelent meg, s mintegy 2795 újságírót akkreditáltak.